# El manual de l'&skrooge;

Stéphane
MANKOWSKI

    stephane@mankowski.fr

Guillaume
DE BURE

    guillaume.debure@gmail.com

Desenvolupador
&traductor.Antoni.Bella;
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024
2025
Stéphane MANKOWSKI
Guillaume DE BURE
&FDLNotice;
11 d'abril de 2020
&skrooge; 2.22.1

Aquest document és un manual per a l'ús de l'&skrooge;, una aplicació per a gestionar les finances.

KDE
extragear
oficina
skrooge
finances personals

## Introducció

### &skrooge;

L'&skrooge; és una aplicació per a gestionar les finances personals. Pot realitzar un seguiment dels vostres ingressos i despeses en diversos comptes, en diverses divises. Té totes les característiques que esperaríeu d'aquesta eina, com les categories, operacions planificades, informes gràfics i gestió dels valors. També té algunes característiques menys comunes, com l'edició ràpida de l'operació, cerca a mesura que escriviu, seguidors de reemborsaments i atributs personalitzables.

L'&skrooge; mostrant els gràfics de despeses per categoria
L'&skrooge; mostrant els gràfics de despeses per categoria

#### Què és l'&skrooge;?

L'&skrooge; és un gestor de les finances personals de codi obert creat en els &kde-frameworks;. Està destinat a ser emprat per persones que volen fer un seguiment dels seus ingressos, despeses i inversions.

#### Què no és l'&skrooge;

L'&skrooge; no és una eina professional. No té les funcions esperades d'un programari que faríeu servir per a gestionar una petita empresa. No gestiona els impostos, no utilitza el sistema de doble entrada ni cap funció financera avançada.

Si estàveu cercant una eina d'aquest tipus, és possible que en el seu lloc vulgueu veure el &kmymoney; o el Kraft.

### Terminologia

#### Document

Un document és un fitxer &skrooge; (extensió `.skg`). Pot contenir un nombre indefinit de comptes. Podreu utilitzar un document per a gestionar tots els comptes a la vegada.

#### Compte

Un compte de l'&skrooge; és similar al vostre compte bancari. Per exemple, si teniu un compte personal, un per al cònjuge i un altre conjunt, podreu crear aquests tres comptes a l'&skrooge;. Cada vegada que gasteu o guanyeu diners, registrareu una operació i indicareu el compte on s'ha realitzat aquesta operació.

#### Operació

Una operació és un crèdit o dèbit en un dels comptes. Si assigneu una categoria o seguidor a les operacions, podreu analitzar com gasteu els diners.

##### Operació estàndard

Una operació estàndard és l'operació bàsica a l'&skrooge;. Per exemple, «Avui, he gastat 20 € de la targeta de crèdit per a comestibles».

##### Operació desglossada

Una operació desglossada és una operació per a la qual es desglossa l'import total en diverses categories, dates i/o seguidors. Per exemple, «Ahir, vaig gastar 100 € al supermercat, dels quals 60 € van ser per a menjar i 40 € per a roba».

##### Transferència

Una transferència en l'&skrooge; enregistra el moviment d'una quantitat de diners des d'un dels comptes de l'&skrooge; a un altre.

Això no s'ha de confondre amb el mode de pagament triat: si heu realitzat una transferència, per exemple, utilitzant el lloc web del banc, cap al compte d'una altra persona, aquesta no és una operació de transferència, perquè l'&skrooge; no sap sobre el compte d'aquesta altra persona. És una operació estàndard amb una transferència com a mode de pagament.

Llegiu la secció sobre transferència si les coses encara no estan clares.

##### Operació validada

Quan importeu operacions des de la vostra institució financera cap a l'&skrooge;, no es consideraran vàlides immediatament i apareixeran en blau. Necessitareu validar-les manualment. Aquestes operacions validades ja no apareixeran en blau.

Recordeu que és possible validar automàticament les operacions durant la importació, activant l'opció corresponent a la configuració.

##### Operació marcada

Durant el procés de conciliació, marcareu totes les operacions de l'&skrooge; que apareixen a la posició del compte corresponent. Aquestes operacions marcades mostraran un quadrat mig ple (o alguna altra cosa depenent del tema de KDE) a la columna Estat d'una vista de les operacions. Una operació marcada no es Verificarà fins que es completi la conciliació.

##### Operació verificada

Quan totes les operacions a la posició del compte s'hagin marcat a l'&skrooge;, podreu completar el procés de conciliació. Després, l'&skrooge; convertirà totes les operacions Marcades en operacions Verificades, les quals mostraran un quadrat ple a la columna Estat d'una vista de les operacions.

#### Categoria

Una categoria bàsicament és una classe d'operació. Alguns exemples clàssics inclouen «Aliments», «Impostos» i «Salaris». Una categoria pot contenir altres categories: és una estructura jeràrquica. Per exemple, la categoria «transport» pot contenir les categories «Autobús», «Cotxe» o «avió». L'&skrooge; pot gestionar un nombre infinit de categories.

#### Unitat

Una unitat a l'&skrooge; pot ser qualsevol cosa que tingui un valor. Exemples:

- Divisa

  - $ (dòlar dels EUA)

  - € (euro)

  - £ (lliura esterlina)

- Valor o índex

  - GOOG (Google)

  - NASDAQ

- Propietat personal

  - L'habitatge

  - El cotxe

## Conceptes principals

### Interfície d'usuari

La finestra de l'&skrooge; es compon d'una àrea principal, envoltada d'acobladors i una barra d'estat. Els acobladors es poden tancar i tornar a obrir, així com posicionar-los a l'esquerra o dreta de l'àrea principal.

#### L'àrea principal

Aquí és on l'&skrooge; mostrarà la informació que us interessa. Pot contenir moltes pestanyes, cadascuna amb la vista que li heu assignat.

#### Acobladors

Els acobladors es poden trobar en moltes aplicacions del &kde;. Són una subpart d'una finestra d'aplicació i es poden reubicar, apilar, tancar o fins i tot separar de la finestra principal.

Alguns exemples de disposició dels acobladors:

Els acobladors de l'&skrooge; són:

- El selector de pàgina

- La llista de punts

- El navegador de desfer / refer

- L'editor de propietats

- La llista de missatges

- Dickens - Assistent d'IA

#### El selector de pàgina

El selector de pàgina és un acoblador on podreu seleccionar la vista que es mostrarà a la pestanya actual o en una pestanya nova. Per a obrir-lo en una pestanya nova, manteniu premuda la tecla &Ctrl; mentre feu clic sobre la vista seleccionada.

Podreu personalitzar aquesta llista utilitzant el menú contextual d'aquesta llista.

El selector de pàgina

Cada context es descriurà en un capítol específic d'aquest manual.

#### Punts

Imagineu una situació en què necessiteu personalitzar la vista de les operacions per compte. Cada compte es mostrarà en la seva pròpia pestanya, potser amb diferents columnes en cada taula. El mètode esmentat anteriorment no funciona, ja que s'aplica a totes les pestanyes amb el mateix tipus.

La solució aquí és desar cada pestanya individual com un Punt. Igual que en un navegador web, els punts es poden organitzar en una jerarquia de carpetes de punts, la qual podreu visualitzar al navegador de punts, com es mostra a sota:

El navegador de punts

Per a crear un punt, seleccioneu una pàgina des del selector de pàgina que voleu marcar i personalitzeu el seu contingut al vostre gust. En acabat, a l'acoblador Punts, obriu el menú contextual i seleccioneu Apunta la pàgina actual.

Cada punt o carpeta de punts es pot «iniciar automàticament», &ead;, s'obrirà automàticament en iniciar l'&skrooge; en l'ordre dels punts. D'aquesta manera, podreu personalitzar completament la disposició predeterminada de l'&skrooge;.

Podreu seleccionar el text i la icona que voleu per a cada punt o carpeta de punts.

#### Fer i desfer

L'&skrooge; gestiona desfer/refer d'una manera força clàssica, excepte que pot desfer o refer qualsevol acció, fins i tot si es va realitzar fa diversos dies. Segons la configuració predeterminada, l'historial no s'esborrarà en tancar l'&skrooge; (podreu canviar aquest comportament a la configuració), el qual vol dir que podreu desfer pràcticament tot fins a la creació del document.

Per a limitar l'impacte en la mida del fitxer, l'&skrooge; està configurat de manera predeterminada per a mantenir un historial de 50 entrades. Podreu canviar aquest valor a la configuració.

En fer clic dret en una acció permet veure una llista de totes les operacions que s'han modificat durant aquesta acció.

Al menú Ves > Obre la darrera modificada… permet veure les operacions modificades durant la darrera acció.

El navegador de l'historial

El navegador de l'historial mostra tres columnes:

- Una icona que mostra l'estat de l'acció. Una fletxa groga en sentit antihorari voldrà dir que l'acció no es pot desfer. Una icona verda en el sentit horari voldrà dir que l'acció es pot refer.

- La descripció de l'acció.

- Una icona de disc voldrà dir que aquesta acció correspon a un estat desat, &ead;, el document es va desar just després d'aquesta acció.

Per a desfer una operació que no es pot desfer, o refer una operació que es pot tornar a fer, feu-hi doble clic.

#### Editor de propietats

Una de les característiques poc comunes de l'&skrooge; és la capacitat d'afegir propietats personalitzades a qualsevol objecte. Per exemple, és possible que vulgueu afegir el nom i el número de telèfon d'un empleat del banc a un compte, perquè ell/ella és el vostre contacte. Un altre exemple és adjuntar un fitxer a una operació, com un escaneig de factures.

Això es pot aconseguir utilitzant l'editor de propietats, el qual és un acoblador propi.

L'editor de propietats, amb un adjunt

Quan aquest acoblador està visible, mostrarà les propietats personalitzades de l'objecte seleccionat (Per: Selecció) o de tots els objectes (Per: Tots), ja sigui un compte, una operació, una categoria, una unitat, &etc; Aquest acoblador permet que l'usuari creï, actualitzi o suprimeixi propietats.

Una propietat pot ser:

- Una cadena senzilla.

- Un fitxer copiat sigui quin sigui el format (.odt, .png, .pdf,…). Això vol dir que el fitxer es copia a dins del document de l'&skrooge;. Aquest fitxer es podrà obrir des de l'&skrooge; fent clic al botó corresponent. Aneu amb compte, totes les modificacions del fitxer original no es replicaran a la versió desada en el document de l'&skrooge;.

- Un enllaç a un fitxer existent sigui quin sigui el format (ODT, PNG, &PDF;…). Vol dir que el fitxer no es copiarà dins del document de l'&skrooge; sinó que només s'enllaçarà. Aquest fitxer es podrà obrir des de l'&skrooge; fent clic al botó corresponent.

- Un enllaç a una pàgina &HTTP;. Per exemple, el lloc web del banc.

Les propietats afegides es poden mostrar com una columna a les taules.

#### Llista de missatges

Aquest acoblador permet veure tots els missatges que es mostren.

La llista de missatges

Cada context es descriurà en un capítol específic d'aquest manual.

#### Dickens - Assistent d'IA

Dickens és l'acoblador de l'assistent d'IA de l'&skrooge;. Podeu utilitzar-lo per fer preguntes sobre el document actual, sol·licitar resums de la vostra situació financera o demanar idees com ara maneres de reduir les despeses mensuals. L'assistent manté el context de les converses, de manera que les preguntes de seguiment poden referir-se a respostes anteriors.

L'acoblador d'assistent d'IA

Per utilitzar Dickens, heu de configurar un servidor de compleció de xat compatible amb OpenAI a Configuració.

Quan l'assistent necessiti dades del document, pot executar consultes SQLite de només lectura a la base de dades oberta de l'&skrooge;. Només s'accepten les sentències `SELECT`. Si estan habilitades les cerques a Internet a la configuració, l'assistent també podrà cercar a la web a través de DuckDuckGo per respondre a preguntes que requereixen informació externa o actualitzada.

L'acoblador proporciona un selector de sessió. Utilitzeu Desa la sessió actual d'IA per emmagatzemar la conversa actual en el document, i Suprimeix la sessió d'IA per eliminar-ne una desada. Restableix la sessió actual d'IA neteja la conversa actual. Podeu prémer &Ctrl;Retorn a l'editor de preguntes per enviar la pregunta.

El botó d'ajuda mostra preguntes d'exemple. El botó Configuració obre les preferències de l'assistent. El selector de raonament us permet triar si el raonament de l'assistent i, opcionalment, les respostes de l'eina, es mostren a la conversa.

Els documents financers poden contenir informació confidencial. Doneu preferència a un servidor local si no voleu que les dades del document o les preguntes s'enviïn a un servei remot. Reviseu l'opció de cerca d'Internet abans d'habilitar-la, especialment quan les vostres preguntes poden contenir detalls personals o financers.

#### Múltiples pestanyes

L'&skrooge; mostrant diverses pestanyes

L'&skrooge; pot mostrar diverses pestanyes. Podreu afegir tantes pestanyes com vulgueu, cadascuna amb la informació que necessiteu. La captura de pantalla anterior mostra 4 pestanyes (comptes, operacions i dos gràfics).

#### Plafons d'edició

En la majoria de vistes de l'&skrooge;, editareu els elements en un plafó d'edició ubicat a la part inferior de la pàgina.

Botons per a mostrar o ocultar els plafons d'edició per a les Operacions.

Quan una vista tingui més d'un mode d'edició, els botons permetran seleccionar entre ells. A la captura de pantalla anterior, hi ha quatre botons per a triar diferents modes d'edició per a les Operacions: Estàndard, Desglossa, Transferència i Accions. Per a conservar el màxim espai per a visualitzar la informació, especialment en pantalles petites, podeu ocultar o mostrar el plafó d'edició en algunes vistes. A la captura de pantalla anterior, si feu clic al botó per al mode actual per a anul·lar el seleccionat, el plafó d'edició s'ocultarà.

En els plafons d'edició, s'interpreten tots els camps numèrics. Vol dir que podreu introduir expressions matemàtiques com aquestes:

- 5*3+10

- 5*(3+10)

- Math.sin(10)

#### Taules

A l'&skrooge;, totes les taules són personalitzables. Obriu el menú contextual, fent un clic amb el botó dret a la capçalera de la columna o fent clic a la icona de configuració a la capçalera de la taula, i veureu aparèixer un menú, com es descriu amb més detall a sota:

Personalitzant una taula

Columnes

  Personalitza l'aparença de les columnes.

  Aparença de la vista

    Utilitza un conjunt predefinit de columnes. La columna «predeterminada» generalment mostra totes les columnes. Poden existir altres conjunts de predefinicions basant-se en una taula concreta.

  Redimensiona al contingut

    Canvia la mida de totes les columnes per a ajustar-se al contingut.

  Redimensiona automàticament

    Quan està activada, no podreu canviar manualment la mida de les columnes. L'&skrooge; ho farà automàticament en funció del contingut de les columnes.

  Llista de les columnes mostrades

    Mostra la llista de totes les columnes que es poden mostrar per a aquesta taula. Les que es mostren actualment estan marcades. Desmarqueu per a ocultar una columna, marqueu per a mostrar-la. Les propietats afegides es poden seleccionar perquè es mostrin com una columna.

Agrupa per

  Tria com agrupar les línies.

  Cap

    Sense agrupament.

  Ordenació de la columna

    Les línies s'agruparan per la columna on s'aplica l'ordre.

  Llista de columnes

    Mostra la llista de totes les columnes que es poden utilitzar per a agrupar.

Colors alternatius de les files

  Alterna els colors utilitzats per a cada fila. Els colors utilitzats es basen en l'esquema de color triat del &kde;.

Exporta

  Exporta la taula com un fitxer independent. Els formats admesos són .pdf, .csv, .html, .SVG, .odt i .txt.

També podreu fer clic sobre una capçalera per a triar l'ordenació de la columna, o reordenar arrossegant-les cap a l'esquerra o cap a la dreta.

##### Filtrar la taula

Mostrant el menú de la taula

En totes les vistes de l'&skrooge;, trobareu una llista desplegable «Mostra» que permet limitar el que mostra la taula.

##### Cerca a mesura que escric

Camp de cerca

En totes les vistes de l'&skrooge;, trobareu un camp de cerca que filtra la taula per a només mostrar les línies que coincideixen amb el que escriviu:

- En una vista de les operacions, filtrarà les operacions que contenen el text introduït, sigui quina sigui la columna (data, beneficiari, categoria, comentari, &etc;)

- En una vista dels comptes, filtrarà els comptes que contenen el text introduït, sigui quina sigui la columna (banc, nom del compte, número, &etc;)

- En una vista d'informe, tornarà a dibuixar el gràfic en funció d'aquest filtre

- En un… bé, us feu una idea, oi?

La cadena de filtratge segueix aquestes regles:

- La cerca no distingeix entre majúscules i minúscules. Llavors taula, Taula i TAULA són totes el mateix.

- Si introduïu una paraula o una sèrie de paraules en el quadre de cerca, l'aplicació filtrarà la taula per a només mostrar les línies que tinguin aquestes paraules (operador lògic AND).

- Si voleu afegir (operador lògic OR) algunes línies, haureu de prefixar la vostra paraula amb «+».

- Si voleu eliminar (operador lògic NOT) algunes línies, haureu de prefixar la vostra paraula amb «-».

- Si només voleu cercar en una columna, haureu d'anteposar la vostra paraula amb el nom de la columna, com: `col1:paraula`.

- Si voleu utilitzar el caràcter «:» en el valor, haureu d'especificar el nom de la columna, com: `col1:valor:resta`.

- Si voleu cercar una frase o alguna cosa que contingui espais, haureu de posar-la entre cometes, com: «sí, aquesta és una frase».

- També podreu utilitzar els operadors «<» i «>».

A sota hi ha alguns exemples que poden il·lustrar aquestes regles d'una manera més intuïtiva:

- +val1 +val2 => Mantén les línies que continguin val1 o val2

- +val1 -val2 => Mantén les línies que continguin val1 però no val2

- «abc def» => Mantén les línies que continguin la sentència «abc def»

- «-att:abc def» => Elimina les línies que tenen un nom de columna que comença per att i que conté «abc def»

- abc: def => Mantén les línies que tenen un nom de columna que comença per abc i que conté def

- :abc:def => Mantén les línies que continguin «abc:def»

- Date>2015-03-01 => Mantén les línies on l'atribut `Date` és més gran que 2015-03-01

- Amount<10 => Mantén les línies on l'atribut `Amount` (Import) és més petit que 10

#### Desar el contingut personalitzat

Com s'ha explicat en el capítol anterior, les taules es poden personalitzar totalment al vostre gust. Probablement no voldreu perdre tota la feina de personalització que heu realitzat en tancar una pestanya. Per aquest motiu, hi ha dues formes de desar aquest treball.

##### Desa l'estat de la pàgina

Aquesta opció permet desar l'estat actual de la pestanya com l'estat predeterminat que sempre es crida en obrir aquesta pàgina. Per exemple, és possible que vulgueu que el Tauler contingui 4 ginys, organitzats al vostre gust. El que encara és més important, voldreu que el Tauler sempre es vegi igual, no voldreu repetir el treball de personalització cada vegada que l'obriu.

Per a fer-ho, simplement necessitareu fer el treball de personalització una vegada, després desareu l'estat de la pestanya com l'Estat predeterminat de la pàgina que es mostra. La configuració de l'estat predeterminat es realitza fent clic dret sobre la pestanya i seleccionant Desa l'estat de la pàgina. Si voleu mantenir més d'un estat per a una pàgina, haureu d'utilitzar els punts.

El menú contextual a les pestanyes

Una forma més ràpida és fer clic sobre la icona del disc que apareix a l'esquerra del títol de la pestanya cada vegada que es modifica l'estat predeterminat en una pestanya.

#### Actualitzar massivament

A l'&skrooge;, és possible actualitzar una selecció grossa d'elements. Encara que és principalment útil per a operacions, també es pot utilitzar en comptes, unitats, operacions planificades, &etc;

La forma de fer-ho és molt senzilla. Primer, seleccioneu els elements que s'actualitzaran, establiu el/s valor/s d'atribut que s'han d'aplicar a tots els elements i feu clic al botó Aplica. Tots els atributs en els quals no s'ha establert cap valor, es deixarà intacte en els elements.

Establiu el mode com «Targeta de crèdit» i el beneficiari com «ACME» en les operacions seleccionades.

Operacions actualitzades.

És intencionalment impossible establir una data o import amb una actualització massiva

En els camps de text, podeu utilitzar paraules clau especials (com ara =capitalize) per a transformar els valors existents. Per exemple, si seleccioneu 100 operacions, introduïu =lower al camp de comentari i feu clic a Actualitza, els comentaris de totes les operacions seleccionades es reemplaçaran per les seves versions en minúscula.

#### Barra d'estat

La barra d'estat és una petita secció a la part inferior de la finestra de l'&skrooge;, mostra diversa informació mentre treballeu. Inclou una barra de progrés i un botó de cancel·lació, en cas que vulgueu interrompre una tasca llarga, com importar un fitxer gran. La barra de progrés de l'&skrooge;

### Importar fitxers

L'&skrooge; pot importar fitxers des d'altres aplicacions financeres o des del vostre banc. Llavors, ja sigui que migreu des d'una altra aplicació, o simplement no voleu passar per la molèstia d'introduir manualment les vostres operacions, l'&skrooge; disposa una opció d'inici ràpid per això.

#### Formats de fitxer admesos

Es pot utilitzar un dels formats següents:

- AFB120: un estàndard francès.

- CSV: valor separat per comes. Tot i que no és estrictament un format financer, sovint està disponible com a format d'exportació dels bancs o altres aplicacions, principalment perquè és molt fàcil d'utilitzar en un full de càlcul.

- GnuCash: format de l'aplicació GnuCash. Si voleu migrar des d'aquesta aplicació, aquest és el format recomanat a utilitzar.

- Grisbi: format de l'aplicació Grisbi. Si voleu migrar des d'aquesta aplicació, aquest és el format recomanat a utilitzar.

- HomeBank: format de l'aplicació HomeBank. Si voleu migrar des d'aquesta aplicació, aquest és el format recomanat a utilitzar.

- KMyMoney: format de l'aplicació &kmymoney;. Si voleu migrar des d'aquesta aplicació, aquest és el format recomanat a utilitzar.

- MT940: un estàndard internacional definit pel SWIFT.

- &Microsoft; Money: format de l'aplicació &Microsoft; Money. Si voleu migrar des d'aquesta aplicació, aquest és el format recomanat a utilitzar.

- Money Manager Ex: format de l'aplicació Money Manager Ex. Si voleu migrar des d'aquesta aplicació, aquest és el format recomanat a utilitzar.

- OFX: Open Financial eXchange. És un format ben definit i documentat, que l'&skrooge; importa utilitzant una biblioteca de tercers (libofx). Aquest és el format recomanat per a les importacions.

- QFX: el QFX és una personalització de l'OFX del programari comercial Quicken.

- QIF: fitxer d'importació del Quicken. Potser el format de fitxer financer més comú. No obstant això, té algunes limitacions, com no donar la unitat per a l'operació, o no té un format estricte per a la data.

- IIF: el format d'intercanvi Intuit és utilitzat per QuickBooks.

- SKG: és útil per a fusionar dos documents de l'&skrooge;

- &PDF;: permet crear l'operació des d'una factura en &PDF;. La factura també està associada amb l'operació com una propietat. Llegiu el Com fer-ho si voleu saber com extreure la informació d'una factura que encara no està admesa.

- Dorsal: l'&skrooge; també pot importar operacions utilitzant un dorsal. De moment, es poden utilitzar els 3 dorsals següents:

  - weboob: en emprar aquest dorsal, podreu importar totes les operacions de tots els bancs amb només un clic. Per a fer-ho, només haureu d'instal·lar weboob i activar el dorsal corresponent des de la configuració.

  - weboob_coming: en emprar aquest dorsal, podreu importar totes les operacions ingressades des de tots els bancs amb un clic. Això es pot utilitzar per a targetes amb dèbit diferit. Per a fer-ho, només haureu d'instal·lar weboob i activar el dorsal corresponent des de la configuració.

  - aqbanking: en emprar aquest dorsal, podreu importar totes les operacions de tots els bancs amb un clic. Per a fer-ho, només haureu d'instal·lar i configurar l'aqbanking-cli.

  Si no voleu emmagatzemar les contrasenyes bancàries al fitxer de configuració de WEBOOB, podreu fer-ho amb el mètode següent:

  - Afegiu les contrasenyes per a cada banc fent `kwallet-query -f Weboob kdewallet -w m_nom_del_banc`

  - Editeu el fitxer `~/.config/weboob/backends` amb el vostre editor de text preferit

  - Substituïu al fitxer de configuració «password = my_password» per «password = `kwallet-query -f Weboob kdewallet -r m_nom_del_banc`»

#### Especificitats del CSV

Atès que el CSV no té un format definit estrictament, no hi ha manera que l'&skrooge; sàpiga on se suposa que ha de trobar les dates, categories, valors, &etc; Per aquest motiu, l'&skrooge; espera que el fitxer CSV contingui algunes capçaleres que indiquin per a què serveix cada columna. El fitxer haurà de contenir almenys les columnes `Date` (Data) i `Amount` (Import).

Podreu definir manualment com es configura el fitxer (&ead;, ignorar les capçaleres del fitxer) configurant-ho a la configuració de l'aplicació (Arranjament Configura l'&skrooge;…), a la secció Importa / exporta.

#### Importació d'operacions

Un dels principis de l'&skrooge; és evitar múltiples assistents o diàlegs. Això és especialment cert per a les importacions, on altres aplicacions requereixen molta informació de l'usuari. En seleccionar l'element de menú Fitxer Importa, es demanarà que seleccioneu els fitxers (es permet importar-ne molts alhora), i aquesta és tota la informació que cal. Internament, l'&skrooge; trobarà el format del fitxer i aplicarà el mode d'importació rellevant.

##### Compte

Una cosa que pot sorprendre és que no se us demanarà en quin compte s'han d'importar les operacions. Això es deu al fet que l'&skrooge; llegirà el número de compte al fitxer i associarà les operacions importades amb aquest compte.

Si no existeix un compte amb aquest número de compte, o si el fitxer no conté aquesta informació, l'&skrooge; farà servir el nom del fitxer com a número de compte.

Si creeu una propietat anomenada «àlies» en el compte, l'&skrooge; també intentarà fer coincidir el valor de la propietat per a trobar el compte més apropiat.

Si encara no hi ha un compte amb aquest número, l'&skrooge; crearà un compte nou amb el nom del fitxer com a número de compte i importarà totes les operacions en aquest compte. Llavors podreu canviar el nom del compte, fer una actualització massiva o fer servir Cerca i processa per a associar les operacions importades amb un compte existent.

##### Unitat

Si no s'especifica cap unitat en el fitxer importat (el qual sol ser el cas dels formats QIF i CSV), l'&skrooge; assumirà que la unitat és la vostra divisa principal. Si aquest no fos el cas, utilitzeu la funció de Cerca i processa per a corregir.

##### Data

De vegades, els fitxers d'entrada no tindran dates amb el format segons els costums del vostre país (pot ocórrer en QIF o CSV, OFX té un format de data imposat). L'&skrooge; farà tot el possible per a detectar el format. Si això no funciona com s'esperava, podreu forçar el format de la data a la configuració de l'aplicació.

##### Importar l'estat

Les operacions importades tenen un estat específic. Immediatament després de la importació, es consideraran «Importades, encara sense validar». La idea és que és possible que vulgueu verificar si la importació va ocórrer com s'esperava, per la qual cosa haureu d'identificar ràpidament aquestes operacions. Segons la configuració predeterminada, aquestes operacions també apareixeran en blau.

Si no voleu aquest comportament, podreu establir l'opció Validació automàtica després d'importar a la configuració de l'aplicació.

La funció de Cerca i processa es pot llançar automàticament després de la importació per a categoritzar les operacions.

#### Fusió d'operacions després de la importació

Hi ha alguns casos on haureu d'introduir manualment una operació, però també la importada des del banc. En aquests casos, l'operació apareixerà dues vegades a la llista.

Podreu fusionar aquestes dues operacions seleccionant-les i seleccionant Fusiona les operacions importades des del menú contextual. Això afegirà tota la informació que heu introduït manualment a l'operació importada i suprimirà l'operació introduïda manualment.

### Exportar

Hi ha diferents maneres d'exportar dades amb l'&skrooge; depenent de les vostres necessitats.

#### Exportar totes les dades a un fitxer

Emprant l'element de menú Fitxer Exporta…, es crearà un fitxer CSV, QIF, &JSON;, &kmymoney;, Llibre major, IIF, Sqlite, Sqlcipher o XML, el qual contindrà totes les operacions en el document actual. Aquesta és l'opció a triar si necessiteu exportar les vostres dades a una altra aplicació.

#### Exportar parcialment les dades en un fitxer

Si seleccioneu alguns comptes o algunes operacions abans d'utilitzar l'element de menú Fitxer Exporta…, es crearà un fitxer CSV, QIF, &JSON;, &kmymoney;, Llibre major, IIF, Sqlite, Sqlcipher o &XML;, el qual contindrà els comptes seleccionats (amb les seves operacions) o l'acció seleccionada. Aquesta és l'opció a triar si necessiteu exportar les vostres dades a una altra aplicació.

#### Exportar una taula específica

Es poden exportar totes les taules de l'&skrooge;, en format CSV, text sense format, &HTML;, ODT, &PDF; o SVG. Podeu fer-ho fent clic amb el botó dret a la capçalera de la columna o fent clic a la icona de configuració de la capçalera de la taula per a mostrar el menú contextual de la taula, i escollint l'opció Exporta.

Això funcionarà on es mostri una taula, de manera que podreu emprar-la per a exportar qualsevol informació tabular que necessiteu.

#### Exportar el gràfic

L'&skrooge; permet exportar un gràfic, ja sigui en &PDF;, &SVG; o qualsevol format d'imatge admès per les &Qt; (PNG, JPG, &GIF;, TIFF…). Podreu fer-ho fent clic dret sobre el gràfic i triant l'opció Exporta des del menú contextual.

## Ús de l'&skrooge; (principiant)

### El menú principal

L'&skrooge; segueix l'esquema de menú estàndard del &kde;. Per tant, conté moltes entrades de menú que són comunes per a totes les aplicacions del &kde;. Trobareu més informació sobre aquestes entrades de menú en aquesta secció d'ajuda.

A continuació, trobareu les descripcions per a les entrades de menú específiques de l'&skrooge;.

#### El menú Fitxer

En aquest menú trobareu totes les funcions relatives al document de l'&skrooge;

- Canvia la contrasenya…: per a canviar la contrasenya. Deixeu buit el camp per a eliminar la contrasenya

- Imprimeix…: per a imprimir les pàgines obertes

- Vista prèvia d'impressió: per a mostrar la vista prèvia abans d'imprimir

- Importa: per a importar les dades.

  - Importa els punts estàndard: per a importar els punts estàndard. Es creen en crear un document nou

  - Importa les categories: per a importar un conjunt de categories predefinides. Aquesta opció dependrà del país

  - Importa: per a importar operacions des de fitxers

  - Importa amb els dorsals: per a importar operacions amb tots els dorsals declarats

  - Importa els valors de les divises…: per a importar valors de divisa des de fitxers. Per descomptat, el fitxer CSV haurà de tenir les tres columnes (unitat, data i import).

  - Importa regles…: per a importar regles de Cerca i processa per a associar una categoria amb un beneficiari. Per descomptat, el fitxer CSV haurà de tenir les dues columnes (beneficiari i categoria).

- Exporta…: per a exportar operacions a un fitxer

#### El menú Edita

En aquest menú trobareu totes les funcions que es poden utilitzar per a modificar els objectes seleccionats.

- Desfés: cancel·la la modificació anterior realitzada

- Refés: torna a aplicar la modificació anteriorment cancel·lada

- Reverteix el document: cancel·la les modificacions anteriors realitzades fins a l'últim desament

- Suprimeix: suprimeix els objectes seleccionats (operacions, comptes, categories, &etc;)

- Afegeix una propietat: afegeix una propietat utilitzada regularment en els objectes seleccionats

- Selecciona-ho tot: selecciona totes les línies de la taula de la pàgina actual

- Edició ràpida: facilita la creació de les operacions noves en omplir automàticament els camps en funció de les operacions creades anteriorment

- Cerca…: obre la pàgina Cerca i processa amb un filtre predefinit corresponent als objectes seleccionats

- Commuta el ressaltat: commuta l'estat de ressaltat dels objectes

- Commuta el tancament: commuta l'estat de tancament dels objectes

- Concilia…: obre la pàgina Operacions en el mode de conciliació

- Marca: marca les operacions seleccionades

- Agrupa les operacions: Agrupa les operacions seleccionades. Serveix com a enllaç entre les operacions. S'utilitza en el cas de transferències entre comptes o en el cas de compra/venda d'accions. Podreu utilitzar-la per a qualsevol altra finalitat. Recordeu que els informes i gràfics permeten ignorar o tenir en compte les operacions agrupades

- Desagrupa les operacions: desagrupa les operacions seleccionades

- Duplica: duplica l'operació seleccionada per a crear-ne una de nova a partir d'una anterior

- Crea una plantilla: crea una plantilla a partir d'una operació seleccionada

- Aplica una plantilla: aplica una plantilla sobre les operacions seleccionades

- Fusiona les suboperacions: fusiona les operacions seleccionades en una operació desglossada

- Planifica: planifica l'operació seleccionada

- Canvia la validació de les operacions importades: valida totes les operacions importades que estan seleccionades

- Fusiona les operacions importades: fusiona una operació importada amb una altra operació introduïda manualment. Si els imports són diferents, se sol·licitarà una confirmació

- Desglossa la participació: desglossa la participació que està seleccionada

#### El menú Visualitza

En aquest menú trobareu totes les funcions relatives a les pàgines

- Activa l'editor: activa l'editor sobre la pàgina actual

- Pestanya nova: obre una pestanya nova

- Torna a obrir la darrera pàgina tancada: recupera la darrera pàgina tancada

- Tanca: tanca la pàgina actual

- Tanca-ho tot: tanca totes les pàgines excepte les fixades

- Tanca totes les altres: tanca totes les pàgines excepte l'actual i les fixades

- Fixa aquesta pàgina: estableix la pàgina actual com a fixada. Això evitarà la substitució per una altra o el tancament

- Restableix l'estat de la pàgina: restableix l'estat de la pàgina actual

- Desa l'estat de la pàgina: desa l'estat de la pàgina actual

- Sobreescriu l'estat del punt: desa l'estat de la pàgina apuntada actual. El punt s'actualitzarà amb l'estat nou

#### El menú Ves

En aquest menú trobareu totes les funcions relatives a les pàgines

- Inici: tanca totes les pàgines i tornarà a obrir tots els punts iniciats automàticament com quan s'obri el document

- Anterior: canvia el contingut de la pàgina actual amb el contingut de la pàgina anterior (com en un navegador web)

- Següent: canvia el contingut de la pàgina actual amb el contingut de la següent (com en un navegador web)

- Obre les ressaltades…: obre les operacions ressaltades

- Obre la darrera modificada…: obre les operacions modificades per la darrera acció realitzada

- Obre els duplicats potencials…: obre una pàgina amb les operacions que tenen els mateixos imports i les mateixes dates

- Obre les suboperacions…: Obre les suboperacions de l'operació seleccionada. Similar a fer doble clic

- Obre l'informe…: obre un informe basat en la selecció. Això és realment útil. Per exemple: si seleccioneu dos comptes i executeu aquesta acció, s'obrirà la pàgina de l'informe, però només per a les operacions d'aquests comptes

- Obre les operacions importades que encara no s'han validat…: res a afegir

- Obre les operacions sense categoria…: obre totes les operacions que no tenen una categoria

- Obre les transferències sense categoria…: obre totes les transferències que no tenen una categoria

- Obre les operacions sense beneficiari…: obre totes les operacions que no tenen un beneficiari

- Obre les transferències sense beneficiari…: obre totes les transferències que no tenen un beneficiari

- Obre les operacions sense mode…: obre totes les operacions que no tenen un mode

- Obre les operacions amb dates no alineades…: obre totes les operacions individuals que no tenen la data alineada amb la seva suboperació

- Obre les operacions amb comentaris no alineats…: obre totes les operacions individuals que no tenen el comentari alineat amb la seva suboperació

- Obre les operacions en grups amb només una operació…: obre totes les operacions individuals soles en un grup

- Obre les operacions molt antigues…: com diu el títol

#### El menú Eines

- Cerca i agrupa les transferències: crea transferències potencials

- Neteja les importacions del banc: neteja les operacions després de les importacions

- Fes anònim: fa anònim el document per a ajudar a depurar l'&skrooge;

- Alinea els comentaris de les suboperacions: corregeix les operacions individuals que tenen comentaris sense alinear.

- Alinea la data de les suboperacions: corregeix les operacions individuals que tenen dates sense alinear

- Elimina els grups amb només una operació: corregeix només en un grup

- Suprimeix els beneficiaris no usats: com diu el títol

- Suprimeix les categories no usades: com diu el títol

- Suprimeix les unitats no usades: com diu el títol

- Valida les operacions que no requereixen accions addicionals: valida les operacions importades.

- Processa les regles del pressupost: torna a calcular els pressupostos segons les regles definides.

#### El menú Arranjament

- Mostra la barra de menús: per a mostrar o ocultar els menús.

- Barres d'eines mostrades: per a mostrar o ocultar les barres d'eines.

- Mostra la barra d'estat: per a mostrar o ocultar la barra d'estat.

- Configura les dreceres de teclat…: per a canviar les dreceres de cada ordre.

- Configura les barres d'eines…: per a modificar la disposició a les barres d'eines.

- Configura les notificacions…: per a modificar les notificacions.

- Configura l'&skrooge;…: per a accedir a la configuració principal de l'&skrooge;.

### Tauler

El tauler és un connector de l'&skrooge; que mostra la informació global sobre el vostre estat financer.

Podreu afegir elements gràfics nous utilitzant el botó que hi ha a la cantonada superior dreta. Podreu configurar cada element gràfic fent clic sobre la icona que conté. Podreu organitzar els elements gràfics en el tauler utilitzant la funció d'arrossegar i deixar anar.

Combinada amb els punts, aquesta és una bona manera de tenir diferents vistes ràpides de l'estat financer.

#### Consell

Aquest element gràfic mostra alguns consells per ordre de prioritat. Per a cadascun d'ells, podreu:

- Obrir o netejar les operacions en qüestió

- Descartar aquest consell

- Descartar aquest consell per al mes actual

- Descartar aquest tipus de consells

- Descartar aquest tipus de consells per al mes actual

#### Consell del dia

Mostra el consell del dia. Podreu fer clic sobre l'element gràfic per a veure el consell següent.

#### Comptes (resumida)

Mostra el saldo de cada compte i el tipus de compte. Podreu configurar aquest element gràfic per a seleccionar el que voleu veure.

#### Comptes (completa)

Mostra el saldo de cada compte i el tipus de compte. El saldo es pot comparar amb el saldo un mes abans i un any abans.

#### Bancs (resumida)

Mostra el saldo de cada banc. L'informe corresponent es pot obrir directament des de l'element gràfic.

#### Bancs (completa)

Mostra el saldo de cada banc. El saldo es pot comparar amb el saldo un mes abans i un any abans.

#### Ingressos i despeses

Mostra els ingressos, despeses i estalvis per a dos períodes diferents (exemple: mes actual, any actual, mes anterior, &etc;). També podreu:

- Seleccionar els dos períodes que trieu

- Triar si les transferències es tindran en compte o no

- Triar si les operacions seguides es tindran en compte o no

- Obrir l'informe corresponent

#### Operacions ressaltades

Mostra la llista de les operacions ressaltades.

#### Operacions planificades

Mostra la llista de les operacions planificades.

#### 5 categories principals de despesa

Mostra les cinc categories principals de despeses per al període desitjat.

#### 5 variacions principals

Mostra les cinc variacions principals d'ingressos i despeses per al període desitjat.

#### Pressupost

Mostra el pressupost per al període desitjat.

#### Alarmes

Mostra les alarmes definides a Cerca i processa.

#### Informe

Mostra l'informe que voleu.

#### Cotitzacions

Mostra la cotització de les unitats definides i les variacions. Podreu triar els tipus d'unitats a mostrar.

#### Cartera d'accions

Mostra tota la informació relativa a les accions que teniu.

#### Interès estimat

Mostra l'estimació de l'interès per a cada compte. Haureu de fer servir la pàgina de simulació per a definir la taxa de cada compte.

#### Valoració financera personal

Mostra la puntuació financera personal.

### Banc i comptes

Aquest és el connector dedicat a gestionar els diferents comptes.

La vista Bancs i comptes

#### Propietats del compte

Un compte de l'&skrooge; té les propietats següents:

Banc

  Podreu triar un banc des de la llista desplegable (conté la llista de bancs coneguts per al vostre país), o escriure el nom si el banc no es troba a la llista (si la llista està buida, l'equip de l'&skrooge; encara no ha rebut aquesta informació. Podeu contactar amb nosaltres per a ajudar!).

Compte

  El nom que voleu utilitzar per a aquest compte.

Tipus

  El tipus de compte pot ser:

  - Actual

  - Targeta de crèdit: aquest tipus de compte té un mode de conciliació específic.

  - Estalvi

  - Inversió

  - Actius

  - Préstec: les transferències a aquest tipus de compte no es tindran en compte en els informes.

  - Pensió

  - Moneder: aquest tipus de compte no té cap nom de banc.

  - Altres

Número de banc

  El número d'identificació del banc.

Número d'agència

  El número d'identificació de l'agència.

Número de compte

  El número d'identificació del compte. Aquest valor és molt important perquè coincideixi amb el compte adequat durant les importacions.

Adreça

  L'adreça de l'agència.

Comentari

  Qualsevol cosa que vulgueu!

Saldo inicial

  L'import inicial del compte. Per un compte de préstec, l'import cal que sigui un import negatiu corresponent al préstec.

Límit mínim

  El límit mínim quan l'&skrooge; haurà d'activar una alarma.

Límit màxim

  El límit màxim quan l'&skrooge; haurà d'activar una alarma.

#### Llista de comptes

La llista de comptes pren la forma d'una taula amb una línia per compte. A més de les propietats que heu definit per a aquest compte, l'&skrooge; mostrarà les columnes següents:

Import

  L'import disponible en el compte, considerant totes les operacions registrades, estiguin validades o no.

Verificat

  L'import de totes les operacions validades. Aquest hauria de ser igual que l'import escrit a la posició del vostre últim compte del banc.

Previsió

  La diferència entre les dues columnes anteriors.

Nombre d'operacions

  El nombre total d'operacions realitzades en aquest compte.

Igual com totes les vistes de llista de l'&skrooge;, podreu personalitzar completament l'aparença de la taula.

#### Crear un compte

La creació del compte es realitza utilitzant el plafó d'edició sota la llista de comptes a la vista Comptes.

Per a crear un compte, introduïu els seus atributs (els obligatoris estan en negreta) i feu clic al botó Afegeix. L'&skrooge; no necessita que proporcioneu el saldo inicial d'aquest compte. Per a establir el saldo inicial del compte, creeu una operació corresponent amb el saldo inicial.

#### Modificar un compte

Per a modificar un compte, seleccioneu-lo, modifiqueu els seus atributs i feu clic al botó Modifica.

#### Suprimir els comptes

Per a suprimir els comptes, seleccioneu-ne un i premeu la tecla &Del; en el teclat, utilitzeu també el menú contextual o utilitzeu la icona que hi ha a la barra d'eines.

En suprimir un compte, totes les operacions que pertanyin a aquest compte també se suprimiran! Tanmateix, sempre podreu desfer la supressió.

### Operacions

Les operacions són qualsevol operació que realitzeu en un compte, ja sigui una despesa, ingrés, transferència, venda, compra, &etc; Aquí és on probablement passareu la major part del temps quan feu servir l'&skrooge;.

Per a introduir les operacions, almenys haureu de tenir un compte creat.

La vista d'operacions

#### Propietats de l'operació

Compte

  El compte on es realitza l'operació. Seleccioneu-lo des de la llista de comptes existents.

Data

  La data en què es va realitzar l'operació. Es pot accedir a un calendari utilitzant la fletxa cap avall que hi ha a la dreta del camp.

Import

  L'import és quant heu gastat o guanyat amb aquesta operació. L'&skrooge; requereix que l'introduïu en dos camps separats: Import i Unitat.

  La quantitat serà negativa per a una despesa (-30, per exemple) i positiva per a un ingrés (+250, o simplement 250). Aquest camp actua com una calculadora, &ead;, introduir una expressió com 10 + 3,23*2 donarà com a resultat que el camp contingui 16,46.

  Si no s'especifica el signe de la quantitat, llavors l'&skrooge; utilitzarà la categoria per a trobar el més adequat.

  L'&skrooge; requereix que introduïu la unitat perquè una operació no s'ha de realitzar necessàriament en la vostra divisa principal. Per exemple, quan compreu o compreu accions, la unitat de l'operació serà la unitat de les accions.

Beneficiari

  A qui li heu pagat o a qui li heu donat els diners.

Mode

  Quin va ser el mode de pagament utilitzat per a aquesta operació? Una cosa en la línia de Targeta de crèdit, Xec, Ingrés… el que sigui!

  Associat amb el mode de l'operació, és un número opcional. S'utilitza principalment per a introduir el número de xec o un número de transferència.

Categoria

  A quina categoria pertany aquesta operació. Si necessiteu que afecti més d'una categoria amb una operació, utilitzeu el mode desglossa.

  Podreu triar una categoria existent o escriure'n una de nova. En aquest cas, l'&skrooge; la crearà juntament amb l'operació.

  El separador entre una categoria pare i els seus elements fills és el caràcter >. Si escriviu «Roba > Sabates», l'&skrooge; crearà la categoria Roba si encara no existeix, i la seva categoria filla Sabates.

  Per descomptat, podreu crear arbres de categories sencers, com «Transport > Cotxe > Combustible > Sense plom», l'&skrooge; crearà feliçment tota l'estructura jeràrquica.

Comentari

  Qualsevol comentari que vulgueu.

Seguidor

  Si voleu fer un seguiment del reemborsament per aquesta operació, introduïu aquí el nom del Seguidor. Si necessiteu que afecti més d'un seguidor amb una operació, utilitzeu el mode desglossa.

#### Llista d'operacions

La llista d'operacions pren la forma d'una taula que mostra totes les operacions que coincideixen amb el filtre de la taula actual i els termes de la cerca, amb una fila per a cada operació. A més de les propietats estàndards de l'operació i qualsevol altra propietat que hàgiu definit per a aquest compte, l'&skrooge; mostrarà les columnes següents:

Estat

  Un quadrat ple vol dir que aquesta operació s'ha confirmat durant la conciliació del compte. Un quadrat mig ple vol dir que aquesta operació s'ha marcat i que la conciliació està en curs.

Punt

  Marqueu aquesta operació com a Apuntada, sinònim de Preferida.

Planificada

  Quan es planifica una operació, aquesta columna mostrarà una icona de cronòmetre.

Aquestes columnes també tenen algunes especificitats:

Mode

  Quan l'operació forma part d'una transferència, el mode estarà precedit per una icona de doble fletxa.

Categoria

  Quan l'operació està desglossada, la categoria estarà precedida per una icona de fletxa triple.

Igual com totes les vistes de llista de l'&skrooge;, podreu personalitzar completament l'aparença de la taula.

#### Crear una operació

Per a crear una operació estàndard, podreu utilitzar el botó Neteja per a netejar tots els camps i començar una operació nova des de zero. Després podreu completar els seus atributs (manualment o utilitzant l'edició ràpida) i fer clic al botó Afegeix.

Si s'habilita la configuració adequada, la categoria s'establirà automàticament quan s'estableixi el beneficiari.

També podreu seleccionar una operació similar des de les operacions existents, modificar el que necessiteu canviar i després fer clic al botó Afegeix.

#### Operació desglossada

Una operació desglossada és una operació que té diverses dates, categories, comentaris o seguidors. Alterneu al mode d'edició per a l'operació desglossada utilitzant el botó Desglossa que hi ha a la part inferior de la vista Operacions. En canviar al mode d'edició per a l'operació desglossada, els camps Categoria, Comentari i Seguidor se substituiran per una taula.

El plafó d'edició d'operacions desglossades.

Per a editar una cel·la en aquesta taula, feu-hi doble clic.

Podreu afegir tantes línies en aquesta taula com necessiteu. En canviar la quantitat en una línia, l'&skrooge; calcularà la diferència amb la quantitat global de l'operació i mostrarà la quantitat restant en l'última línia de la taula. Si heu canviat la quantitat en l'última línia, s'afegirà una línia nova amb la quantitat restant.

Els camps aquí tenen el mateix comportament que en el mode d'edició d'operació estàndard:

- El desglossament per Data és útil, per exemple, en un escenari hipotètic quan heu pagat l'entrenament esportiu de 3 mesos. En aquest cas, podreu desglossar el pagament en 3 mesos, això tindrà un impacte en els informes.

- La Categoria és una llista desplegable de les categories existents. Podreu afegir una estructura nova de categories, l'&skrooge; la crearà en crear l'operació.

- L'Import actua com una calculadora.

- El Seguidor és una llista desplegable dels seguidors existents. Podreu afegir un seguidor nou, l'&skrooge; el crearà en crear l'operació.

#### Transferència

Una operació de transferència és efectivament una operació dual: en crear una transferència, l'&skrooge; crearà dues operacions d'imports oposats (una positiva i l'altra negativa), en dos comptes diferents. Els atributs per a proporcionar aquí són lleugerament diferents d'una operació estàndard:

Plafó d'edició d'operacions de transferència.

Trobareu una llista desplegable Al compte: on haureu de seleccionar el compte que rep els diners.

Atès que una transferència vol dir «Prendre una mica de diners del compte A i posar-lo en el compte B», si poseu un signe en el camp de quantitat (+ o -), s'ignorarà. L'operació per al compte A sempre serà negativa i positiva per al compte B.

#### Accions

En primer lloc, haureu de crear algunes unitats amb les accions que voleu seguir, des de la configuració podreu triar actualitzar les dades automàticament quan s'obri el fitxer. També es recomana crear un compte diferent (&pex;, «ETF») per a mantenir les inversions separades i poder veure-les des del tauler.

Ara podreu afegir les operacions com a «accions»: El plafó d'edició de les accions.

- Quantitat és el nombre d'accions que heu comprat (valor positiu) o venut (valor negatiu)

- El símbol és la unitat anterior que heu creat

- L'import de les accions és el preu total que heu pagat per les accions / l'import que heu obtingut de la venda, excloent les comissions i els impostos

- Les comissions són l'import que heu pagat al banc per aquesta operació

- L'impost és qualsevol import que heu pagat (generalment quan hi ha guanys)

#### Planificar les operacions

Si se sap que una operació es repeteix regularment, possiblement voldreu que l'&skrooge; la introdueixi automàticament a la llista d'operacions. Això es pot fer planificant una operació, utilitzant el botó Planifica.

Els paràmetres de planificació predeterminats són:

- Repeteix cada mes

- Recorda-me-la cinc dies abans del termini

- Escriu automàticament en el termini

Podreu canviar els paràmetres predeterminats a la configuració de l'&skrooge;.

També podreu canviar els paràmetres de cada operació planificada al connector Planifica.

L'&skrooge; utilitzarà els valors de l'última entrada de l'operació planificada per a escriure la següent. Si feu augmentar, per exemple, l'import de la vostra contribució mensual a l'esforç del &kde; de 100 $ a 200 $, les operacions següents escrites automàticament per l'&skrooge; tindran un import de 200 $.

#### Edició ràpida

Qualsevol que sigui el mode d'edició triat, hi ha una funció enginyosa anomenada Edició ràpida que pot accelerar el treball en crear operacions noves. Completarà els atributs de l'operació en funció de les operacions introduïdes prèviament. Introduïu un valor en qualsevol camp de l'editor i premeu la tecla F10, o feu clic a la icona Edició ràpida (sense sortir del camp seleccionat).

L'&skrooge; cercarà la primera operació (&ead;, la més recent) que tingui el mateix valor en el mateix camp, i completarà tots els altres camps amb els valors d'aquesta operació. Continuarà fent-ho així amb cada crida.

L'Edició ràpida no tindrà cap efecte sobre la data, ja que és poc probable que vulgueu crear exactament la mateixa operació amb la mateixa data.

Si heu modificat el valor d'un camp abans de cridar l'Edició ràpida, el seu contingut no es veurà afectat. Això es materialitza amb un color de fons diferent en el camp, de manera que sabreu que està «congelat».

A continuació hi ha les diferències quan es comparen amb les funcions similars en altre programari de finances personals:

- Es crida a comanda de l'usuari

- Es repeteix en totes les operacions anteriors amb el mateix valor de camp

I fins i tot funciona en les operacions desglossades!

#### Conciliació

La conciliació és el procés mitjançant el qual us assegurareu que totes les operacions en un compte coincideixin amb la vista del banc d'aquest compte. Us involucrarà, a la posició del compte i amb un bolígraf. La conciliació només pot ocórrer en un moment determinat per a un compte.

Primer, introduïu totes les operacions del compte fins a aquest moment: si podeu, descarregueu les operacions des del banc i importeu-les a l'&skrooge; per a minimitzar la introducció de les dades. Després, a la vista de les operacions, seleccioneu el compte que voleu conciliar a la llista desplegable, o en la vista dels comptes, feu doble clic al nom del compte o obriu el menú contextual i trieu Obre les operacions…. Canvieu al mode de conciliació amb el botó Commuta la informació que hi ha a sota de la taula d'operacions.

La informació per al mode de conciliació.

Introduïu la posició del compte segons què disposi el banc en el camp dedicat. Ara, podreu procedir a apuntar a l'&skrooge; cada operació que aparegui a l'extracte del banc: podreu fer clic sobre la seva casella de selecció a la columna d'estat o obrir el menú contextual i triar Marca. La casella de selecció per a aquesta operació apareixerà parcialment plena, fins que completeu la conciliació.

A mesura que marqueu les operacions, veureu que l'&skrooge; es mostra a la zona d'informació:

- Delta: la diferència entre la posició de compte introduïda prèviament i la suma de totes les operacions verificades

- Despeses: l'import total dels dèbits marcats

- Ingressos: l'import total dels crèdits marcats

Aquests totals acumulats us ajudaran a detectar les operacions que podríeu haver oblidat introduir a l'&skrooge;. Molts extractes de comptes bancaris proporcionen totals similars, com «Reintegraments» o «Ingressos i crèdits», encara que poden tenir totals separats per a «Interessos», «Comissions». Quan la Delta és igual que 0, podríeu haver marcat totes les operacions que coincideixen amb el registre del banc. Per exemple, podríeu haver marcat per error un dèbit de 8 € i un crèdit de 2 €, i passar per alt un dèbit bancari de 6 €: el valor net és el mateix, almenys 6 €. Quan la Delta és 0, el botó Valida les operacions marcades estarà habilitat. Feu clic en aquest botó per a completar la conciliació: ara es verificaran totes les operacions verificades.

pot marcar automàticament totes les operacions importades.

Si s'ha seleccionat l'opció Oculta les operacions verificades per a la taula des del seu menú Mostra (vegeu Filtrar la taula), llavors totes aquestes operacions ara estaran ocultes.

Si la conciliació no és possible per algun motiu, podreu crear una operació falsa que, en combinació amb les altres operacions que heu marcat establirà la Delta a 0, el qual us permetrà completar la conciliació. Per a fer-ho, feu clic al botó Afegeix que hi ha a la barra d'eines en el mode de conciliació. Podreu establir els valors predeterminats d'aquesta operació falsa a la configuració de l'aplicació, a la secció Operacions. Durant la conciliació, si habiliteu la configuració adequada, l'&skrooge; apuntarà automàticament totes les operacions creades.

#### Operacions de plantilla

L'&skrooge; permet crear operacions de plantilla, &ead;, les operacions que poden reutilitzar-se sempre que ho necessiteu. Per exemple, imagineu que amb freqüència llogueu un &DVD; per a veure'l a casa. L'operació serà sempre la mateixa:

- Import: -4.99

- Mode: Targeta de crèdit

- Beneficiari: Vídeo Acme

- Categoria: Oci > Vídeo

No obstant això, no podreu crear-la en una operació recurrent, perquè llogueu un &DVD; quan voleu, no cada setmana. La idea que hi ha darrere de les operacions de plantilla és que proporcionen un esquelet bàsic que pot inserir-se ràpidament a la llista d'operacions.

Atès que les operacions de plantilla són només un altre tipus d'operacions, podreu accedir-hi a través de la pestanya d'operacions, utilitzant l'opció dedicada al menú Mostra:

Canviant entre plantilles i operacions.

Crear una plantilla és estrictament igual que crear una operació definint els seus atributs. Recordeu que també podreu crear una plantilla a partir d'una operació existent (obrint el menú contextual sobre una operació). En aquest cas, la plantilla tindrà els mateixos atributs que l'operació.

Per a utilitzar una plantilla i crear una operació nova a partir d'ella, feu doble clic a sobre seu. Es crearà una operació nova amb els mateixos atributs que la plantilla, a la data actual. Si cal, després podreu modificar els seus atributs.

Les plantilles també es poden planificar.

#### Visualització de les operacions modificades

Podeu utilitzar Ves > Obre la darrera modificada... per a veure les operacions modificades per la vostra última acció. A més, l'&skrooge; manté un registre de tots els canvis a les operacions en el seu plafó d'historial. Per a veure aquest plafó, trieu Visualitza > Plafons > Historial. Després podeu fer clic amb el botó dret sobre qualsevol acció la llista d'historial i triar Obre les operacions modificades per aquesta acció...

### Beneficiaris

La vista dels beneficiaris permet navegar per la llista dels beneficiaris.

A més del nom dels beneficiaris, la taula també mostra:

Adreça

  L'adreça d'aquest beneficiari.

Categoria

  La categoria predeterminada per a aquest beneficiari. Aquesta categoria s'utilitza automàticament quan s'estableix el beneficiari a la pàgina d'operacions. Si no l'establiu, la categoria predeterminada es calcularà amb les operacions existents.

Import

  La suma de totes les operacions en aquest beneficiari.

Nombre d'operacions

  El nombre d'operacions en aquest beneficiari.

En fer doble clic sobre una línia en aquesta taula, s'obrirà la llista de totes les operacions en aquest beneficiari en una pestanya nova.

### Categories

La vista de les categories permet navegar per l'arbre de les categories.

A més del nom de les categories, la taula també mostra:

Import

  La suma de totes les operacions en aquesta categoria.

Nombre d'operacions

  El nombre d'operacions en aquesta categoria.

Import (acumulatiu)

  La suma de totes les operacions en aquesta categoria i les categories filles (fins a l'últim nivell).

Nombre d'operacions (acumulatiu)

  El nombre d'operacions en aquesta categoria i les categories filles (fins a l'últim nivell).

En fer doble clic sobre una línia en aquesta taula, s'obrirà la llista de totes les operacions en aquesta categoria en una pestanya nova.

En suprimir una categoria, totes les operacions adjuntades tindran suprimida la seva categoria, per tant, no tindreu cap categoria adjuntada.

### Informes

L'&skrooge; permet crear informes altament personalitzats, per a una anàlisi profunda de l'estat financer.

Un informe es compon d'una taula (a l'esquerra) que conté totes les dades utilitzades per a dibuixar el gràfic (a la dreta). La taula es pot filtrar utilitzant el camp dedicat anterior, el qual farà que el gràfic es torni a dibuixar amb les dades filtrades.

Podreu optar per només mostrar la taula, només el gràfic o ambdós.

#### Configurar un informe

##### Representació

Taula

  Mostra la taula.

Gràfic

  Mostra el gràfic.

Text

  Mostra l'informe de text, ocultarà la taula i el gràfic.

##### Dades

Aquí és on triareu les dades que estaran presents a l'informe. Seleccioneu el que es mostrarà en les línies i columnes, i el mode de càlcul. Hi ha dos valors diferents per al mode:

Suma d'operacions

  En aquest mode, es calcularà l'import total de les operacions per a cada mes. Si heu seleccionat «categoria» a la línia i «mes» a la columna, això calcularà l'import total de les operacions per a cada categoria i per a cada mes.

Suma acumulada d'operacions

  Si reutilitzem el nostre exemple anterior («categoria» a la línia, «mes» a la columna), tindrem aquí una suma acumulada, &ead;, per a cada mes, calcularem l'import total de les operacions fins aquest mes, per a cada categoria.

  Com a exemple pràctic, aquest autor utilitza aquest mode per a dibuixar l'evolució del saldo dels seus comptes establint «Comptes» per a les Línies i «Mes» per a les Columnes.

Base 100

  Com a «Suma d'operacions» però en base 100.

Suma acumulada d'operacions en base 100

  Com a «Suma acumulada d'operacions» però en base 100.

Percentatge de columnes

  Els valors s'expressen en percentatge del valor de la columna alta.

Percentatge absolut de columnes

  Els valors s'expressen en percentatge del valor de la columna alta, en absolut.

Percentatge de línies

  Els valors s'expressen en percentatge del valor de la línia alta.

Percentatge absolut de línies

  Els valors s'expressen en percentatge del valor de la línia alta, en valor absolut.

Comptador del nombre d'operacions

  .

Per a les línies i columnes, és possible expandir el nivell de les dades presentades utilitzant la icona més que hi ha a la dreta del camp. Feu-la servir per a mostrar les subcategories a l'informe.

##### Dates

Feu-la servir per a especificar l'interval de les dates per a l'informe. Feu servir diverses formes per a especificar l'interval de les dates, això hauria de cobrir pràcticament tots els possibles intervals de dates que necessiteu.

##### Tipus d'operacions

Seleccioneu el tipus de les operacions que voleu incloure a l'informe. Per exemple, si voleu dibuixar un gràfic que mostri la vostra distribució de despeses per categoria, probablement no voldreu incloure els «Ingressos» a l'informe.

##### Altres filtres

Des d'aquesta secció, podreu seleccionar alguns altres filtres definits per la selecció realitzada en altres pàgines. Si voleu un informe només per a les categories «Menjar» i «Regals», només haureu d'obrir la pàgina de categories, seleccionar les dues categories i tornar a l'informe per a activar el filtre corresponent.

#### Tipus de gràfics

Una vegada que tot estigui configurat segons les vostres necessitats, haureu de seleccionar l'aparença del gràfic utilitzant la llista desplegable que hi ha a sota del gràfic. Per a comprendre millor les diferències entre cada tipus, crearem un informe que mostri les despeses per categoria (línies) i mes (columnes):

##### Pila

Una barra per línia, columnes apilades.

La segona barra (en groc) mostra la categoria «Títols», tots els mesos apilats.

##### Histograma

Per a cada columna, cada línia té la seva pròpia barra.

##### Línies

##### Marca

##### Sectors

El gràfic circular clàssic. Si el valor seleccionat per a la columna és diferent de «res», es mostrarà un sector per columna.

##### Sectors concèntrics

Aquest és una mica complicat, i probablement necessita treball nou pel nostre costat. La intenció és mostrar un anell per nivell de dades.

#### Zoom en el gràfic

L'&skrooge; permet fer zoom en un gràfic per a apreciar tots els petits detalls. Empreu a sobre del gràfic el zoom que hi ha a la zona de control de zoom:

#### Exemples d'informe

Aquí hi ha algunes captures de pantalla que mostren algunes configuracions clàssiques dels informes. Podreu utilitzar-les com a referència per als vostres propis informes.

##### Ingressos i despeses

Per a cada mes, compara l'import total dels ingressos versus l'import total de les despeses. Els ingressos estaran en blau i les despeses en groc.

##### Evolució del saldo

Mostra l'evolució del saldo final mensualment.

##### Ingressos i despeses

Mostra la distribució de les despeses per categoria per al mes anterior.

#### Vista en profunditat

En fer doble clic sobre un element d'un gràfic, obrireu les operacions incloses en aquest element.

També podreu obrir un informe nou basat en un element d'un gràfic.

Perquè sapigueu que podreu fer una anàlisi profunda de les finances gràcies als informes. Però com de profund és profund? Bé, això és encara més profund del que imaginàveu… Si hi esteu interessat, llegiu l'exercici pràctic que analitza les despeses d'aquest autor durant les seves vacances :)

### Informe mensual

Aquest connector mostra un resum general de la situació financera per a un període triat.

Podreu triar la plantilla que vulgueu. Fins i tot pot crear la vostra pròpia plantilla introduint el nom de la plantilla que voleu crear. Es llançarà el vostre editor de text predeterminat amb una mostra per a la plantilla. Només haureu de seguir els comentaris en aquesta mostra.

Podreu distribuir les vostres plantilles a la categoria `&skrooge; report templates` (plantilles d'informe de l'&skrooge;) a la KDE Store.

### Unitats

Una unitat és qualsevol cosa que pugueu expressar en una operació. En la majoria dels casos, es tracta d'una divisa, però també poden ser accions, o fins i tot un cotxe o un habitatge. Una unitat té diferents valors al llarg del temps, el seu valor s'expressarà en una altra unitat. Exemple: les accions d'ACME tenen un valor de 31,2 $ el gener de 2009.

#### Editar les unitats

Editar les unitats es pot fer de diferents maneres:

Estàndard

  Aquest mode permet triar entre el conjunt d'unitats predefinides que voleu afegir al document actual.

Manual

  Aquest mode permet crear la vostra pròpia unitat. Els paràmetres a proporcionar són:

  - Nom: el nom global de la unitat.

  - Símbol: el símbol de la unitat, el qual es mostrarà a la majoria de les taules i llistes desplegables.

  - Tipus: vegeu Tipus de les unitats.

  - Unitat de referència: (una altra) la unitat utilitzada per a calcular el valor de la unitat (actual). Per exemple, si teniu accions d'EADS i voleu veure el seu valor en euros, haureu de seleccionar € com a unitat de referència a la unitat d'EADS.

  - País:

  - Font de descàrrega: la font per a descarregar les cotitzacions. El recomanat és «boursorama». En fer clic a la fletxa que hi ha a la dreta del camp Descarrega:, podreu descarregar directament fonts noves des de store.kde.org.

  - Codi d'Internet: el codi d'Internet per a aquesta unitat. Si se li proporciona aquest codi, l'&skrooge; podrà descarregar els valors de les unitats des de la font seleccionada.

Valors

  Aquest mode d'edició permet descarregar els valors de les unitats des d'Internet, o introduir manualment un valor d'unitat en una data determinada.

#### Tipus d'unitat

L'&skrooge; pot considerar gairebé qualsevol cosa com una unitat, però farà una distinció segons el tipus d'unitat:

Divisa principal

  Aquesta és la divisa que s'utilitzarà per a mostrar l'import real de les operacions.

Divisa secundària

  Si es defineix, el valor a la unitat secundària es mostrarà en passar el ratolí per sobre d'un import d'operació.

Divisa

  Qualsevol divisa, sense paper específic per a mostrar.

Accions

  Aquest tipus d'unitat es pot utilitzar per a gestionar les accions.

Índex

  Un índex borsari, com el Dow Jones, NASDAQ, CAC40, SBF120…

Altres

  Qualsevol unitat que no s'ajusti als tipus anteriors.

## Emprar l'&skrooge; (avançat)

### Planificar

Aquest connector mostra la llista de totes les operacions planificades.

Aquí és on podreu configurar cada operació planificada perquè tingui els seus propis paràmetres.

Ocurrència següent:

  Es mostra per a obtenir informació, però també es pot utilitzar per a forçar la data de l'aparició següent.

Un cop cada:

  Podreu establir una operació perquè es repeteixi durant un nombre determinat de dies, mesos o anys.

Nombre d'ocurrències:

  Si l'ocurrència té un nombre limitat d'ocurrències, podreu marcar aquesta opció i definir el nombre d'ocurrències restants o la data de l'última ocurrència.

Recorda-m'ho:

  Si voleu que l'&skrooge; mostri una notificació per a recordar l'operació planificada següent, podreu marcar aquesta opció i establir el nombre de dies abans del termini en què apareixerà.

Escriu automàticament:

  Si voleu que l'&skrooge; escrigui automàticament l'operació planificada següent, podreu marcar aquesta opció i establir el nombre de dies abans del termini en què s'escriurà.

Plantilla

  Podeu convertir una planificació a un mode plantilla o no plantilla. Això crearà/eliminarà una operació corresponent de plantilla.

Per a modificar l'operació (categoria, import, &etc;), haureu de fer clic a Ves a l'operació.

En fer doble clic sobre una operació planificada, es mostrarà la llista d'operacions ja registrades per a aquesta operació planificada en una pestanya nova.

#### Operacions planificades

Si planifiqueu una operació, s'utilitzarà com a referència quan inseriu l'aparició següent. Vegem un exemple, amb aquesta operació:

##### Operacions planificades (pas 1)

Data | Beneficiari | Categoria | Import
--- | --- | --- | ---
20/06/2009 | &kde; | Donacions > Codi obert | 20 €

Ara, si planifiqueu aquesta operació, s'escriurà exactament així per a l'aparició següent:

##### Operacions planificades (pas 2)

Data | Beneficiari | Categoria | Import
--- | --- | --- | ---
20/06/2009 | &kde; | Donacions > Codi obert | 20 €
20/07/2009 | &kde; | Donacions > Codi obert | 20 €

Si canvieu alguna cosa en l'última aparició, es convertirà en la nova referència per a l'aparició següent. Per exemple, si augmenteu la vostra contribució mensual al &kde; a 25 € al juliol, el pròxim esdeveniment també tindrà un import de 25 €:

##### Operacions planificades (pas 3)

Data | Beneficiari | Categoria | Import
--- | --- | --- | ---
20/06/2009 | &kde; | Donacions > Codi obert | 20 €
20/07/2009 | &kde; | Donacions > Codi obert | 25 €
20/08/2009 | &kde; | Donacions > Codi obert | 25 €

Amb tot, una operació planificada és un objecte dinàmic, on l'última aparició és la referència. Però potser us agradaria que totes les ocurrències siguin estàtiques, &ead;, sempre s'inseriran els mateixos valors per a cada ocurrència nova? Vegeu les plantilles planificades.

#### Plantilles planificades

Les plantilles són una mena d'operacions de referència. En planificar una plantilla, cada nova aparició serà exactament igual que la plantilla. Reutilitzarem el nostre exemple del capítol anterior, creant una plantilla com aquesta:

##### Plantilles planificades (pas 1)

Data | Beneficiari | Categoria | Import
--- | --- | --- | ---
20/06/2009 | &kde; | Donacions > Codi obert | 20 €

L'ocurrència següent serà:

##### Plantilles planificades (pas 2)

Data | Beneficiari | Categoria | Import
--- | --- | --- | ---
20/06/2009 | &kde; | Donacions > Codi obert | 20 €
20/07/2009 | &kde; | Donacions > Codi obert | 20 €

Ara canvieu la vostra contribució de juliol al &kde; a 25 €. A causa que heu planificat una plantilla amb un import de 20 €, l'aparició següent també tindrà un import de 20 €:

##### Plantilles planificades (pas 3)

Data | Beneficiari | Categoria | Import
--- | --- | --- | ---
20/06/2009 | &kde; | Donacions > Codi obert | 20 €
20/07/2009 | &kde; | Donacions > Codi obert | 25 €
20/08/2009 | &kde; | Donacions > Codi obert | 20 €

Si necessiteu canviar el valor mensual, simplement editeu la plantilla, i totes les ocurrències futures tindran el valor nou.

#### Assignació de planificació

Si heu planificat una operació que s'està repetint regularment, podeu enllaçar algunes operacions antigues a aquesta planificació utilitzant el menú contextual «Assigna una planificació» d'una operació. Aquest menú també permet desvincular una operació d'una planificació o enllaçar-la a una de diferent.

### Seguidors

Els seguidors permeten afegir algunes operacions juntes en un grup, de manera que pugueu seguir-les més de prop. Això pot ser útil per a seguir les despeses per les quals espereu un reemborsament, o simplement saber quant vàreu gastar durant les últimes vacances a les Bahames.

Per exemple, imagineu que la vostra empresa us ha enviat a Itàlia. Un cop allà, pagueu l'habitació d'hotel: a l'&skrooge;, podreu crear una operació a la categoria «Negocis > Viatges > Hotel» i assignar un seguidor anomenat «Viatges de negocis a Itàlia». Podreu assignar aquest seguidor a totes les despeses professionals que realitzeu allà. Després, si tot va bé, la vostra empresa us reemborsarà totes aquestes despeses i podreu crear una operació d'ingressos que també afecti el seguidor de «Viatges de negocis a Itàlia».

Perquè afecti els seguidors de les operacions que es reemborsaran, podreu seguir la finalització del reemborsament.

Això, per descomptat, també funciona al revés: si algú us presta diners, podreu controlar quant us queda per a reemborsar.

En fer doble clic sobre un seguidor a la vista dels seguidors, s'obrirà una pestanya nova que contingui totes les operacions adjuntades a aquest seguidor.

Algun cop voldreu realitzar un seguiment del reemborsament d'un pagament realitzat abans de començar a emprar l'&skrooge;. Com fer això, ja que no és possible establir un import inicial en un seguidor?

Podreu crear una operació desglossada amb:

- Import=0 per a evitar l'impacte en els informes.

- Un desglossament amb l'import esperat associat amb el seguidor.

- L'altre es desglossarà amb l'import oposat no associat amb un seguidor.

#### Tancar un seguidor

Quan ja no necessiteu el seguidor, per exemple, perquè s'ha reemborsat completament, simplement podreu eliminar-lo. Tanmateix, si ho feu, descartareu tota la informació que heu introduït, i que podria ser útil per a vós en el futur.

Una solució més neta és tancar el seguidor: quan un seguidor està tancat, el podreu ocultar amb facilitat de la vista dels seguidors, utilitzant l'opció dedicada.

### Cercar i processar

Aquest connector permet crear consultes complexes per a cercar operacions. També, de manera opcional, aplicar-hi algunes transformacions. Aquí hi ha un cas d'ús:

> En Joan descàrrega algunes dades del seu banc. Les dades venen, òbviament, sense indicació de la categoria. De fet, tot està escrit en el camp dels comentaris. A en Joan li agradaria alguna forma automàtica de configurar correctament la categoria i altres atributs en funció del contingut del comentari.

Llavors, com funcionarà? Primer, haureu de definir un criteri de cerca, el qual us donarà una llista d'operacions. Després, definiu les transformacions que s'aplicaran sobre aquestes operacions.

Trobareu un estudi d'un cas real a l'apèndix, el qual proporciona alguns exercicis pràctics per al cas d'ús esmentat abans.

#### Definir els criteris de cerca

Aquí podreu definir la consulta per a cercar operacions utilitzant una combinació de paràmetres. A la imatge de dalt, trobareu una taula amb atributs d'operació per a la capçalera. En editar una línia, es crearà una nova clàusula en la consulta. Cada columna es combinarà amb altres columnes utilitzant un «AND» lògic:

(columna_1 i columna_2)

Si afegiu una línia nova, creareu una altra clàusula combinada amb la primera línia mitjançant un «OR» lògic:

[línia_1] o [línia_2].

Amb tot, la combinació de columnes i línies es pot llegir com:

(columna_1 i columna_3) o (columna_2 i columna_3)

Per descomptat, podreu tenir tantes línies i columnes com necessiteu en una consulta de cerca.

Un cop satisfet amb una definició de consulta, podreu afegir-la a la llista de criteris de cerca existents o modificar-ne un d'existent.

#### Veure el resultat de la cerca

En seleccionar una consulta de cerca a la vista de les consultes, el nombre d'operacions trobades es mostrarà a sota de la taula:

En fer doble clic sobre una consulta de cerca a la vista de les consultes, totes les operacions trobades es mostraran en una pestanya nova:

#### Definir el processament

Si necessiteu aplicar algun processament en totes les operacions trobades, seleccioneu la consulta corresponent i activeu el plafó de definició del procés:

En aquest plafó, podreu definir les transformacions a realitzar en les operacions. Recordeu que en aquest plafó és intencionalment impossible establir l'import o la data d'una operació.

#### Definir una alarma

Un tipus especial d'ús del connector Cerca i processa és la capacitat de definir alarmes. Bàsicament, una alarma és l'&skrooge; cridant la vostra atenció sobre algun tipus d'esdeveniment, com que s'ha assolit el vostre pressupost mensual per a una categoria.

Per a definir una alarma, primer definiu els criteris de cerca que proporcionen el conjunt d'operacions sobre els que necessiteu una alerta. Per exemple, totes les operacions al mes actual i en la categoria «Roba». Després, definiu l'import per al qual es generarà l'alerta, per exemple 100 €, i definiu el missatge d'alarma que l'&skrooge; us enviarà quan s'assoleixi aquest import.

Els missatges d'alarma poden tenir paràmetres per a l'import total (`%1`), l'import d'alarma (`%2`) i la diferència (`%3`).

### Pressupostos

Aquest connector permet definir i gestionar el pressupost.

Com en tot altre programari financer, l'&skrooge; permet definir un pressupost. Podreu fer-ho de forma manual o automàtica.

#### Definir el pressupost

En el mode manual, podreu:

- Definir un import de pressupost per a una categoria per un any.

- Definir un import de pressupost per a una categoria per a cada mes d'un any.

- Definir un import de pressupost per a una categoria per a un mes específic d'un any.

- Definir si els ingressos o despeses de les subcategories s'han de tenir en compte en el pressupost definit (exemple: si se selecciona l'opció, llavors un pressupost per a la categoria «Cotxe» tindrà en compte la categoria «Cotxe > Combustible»).

Podeu definir un pressupost que capturi tots els ingressos o despeses no definits en un altre pressupost deixant la categoria buida. Això és realment útil per a assegurar-se que no perdeu cap despesa.

En el mode automàtic, podreu:

- Definir un pressupost per a un any basat en les operacions de l'any anterior.

- Definir els elements pressupostaris que faltaven per a equilibrar cada mes i/o l'any (fins i tot amb un pressupost definit manualment).

#### Regles del pressupost

Per a anar més enllà en el pressupost, prendrem com a exemple el pressupost equilibrat següent:

- -500 € al mes per a «Menjar».

- +500 € al mes per a totes les altres categories de despeses i ingressos.

Imagineu que heu gastat 600 € en «Menjar» durant el mes anterior! L'&skrooge; ha informat que esteu per sobre del pressupost definit, però no podeu deixar de menjar. De manera que heu gastat més del que s'esperava! Com s'hauria de fer això?

Les regles del pressupost permeten definir com voleu fer-ho amb la delta (positiva o negativa). Per exemple, podreu optar per a transferir la delta d'un mes al mes següent. En aquest cas, el pressupost nou per a «Aliments» per al mes actual és de -400 € (-500+100). De manera que haureu de tenir cura per a recuperar la situació.

Les regles del pressupost també poden ajudar en el vostre projecte. Per exemple, podeu definir una regla com aquesta: totes les deltes positives (estalvi) en «Menjar» es transfereixen a «Vacances». D'aquesta manera, quan tingueu l'import esperat en el pressupost de les «Vacances», sabreu que hi podeu anar.

### Simulacions

Aquest connector permet fer simulacions

Podeu definir les taxes per a cada compte i estimar l'interès anual. També podreu generar una taula d'amortització.

## Arranjament

Aquí trobareu una descripció de totes les opcions de configuració emprades per l'&skrooge;. Aquestes opcions de configuració són comunes amb tots els vostres documents.

### General

Aquí podreu establir les principals opcions de configuració generals. Les més importants són les que descriuen què fer quan es modifica una pàgina o un punt.

### Fitxer

Totes aquestes opcions de configuració són relatives a l'emmagatzematge. Podreu escollir com crear còpies de seguretat, si voleu utilitzar la cartera del &kde; per a emmagatzemar les contrasenyes, &etc;

### Punts

Aquí només hi ha una opció per a triar si volem o no fixar els punts carregats automàticament.

### Historial

Aquestes opcions poden ajudar a gestionar millor el vostre historial de modificacions.

### Operacions

Aquí trobareu les opcions per a les operacions d'edició.

Recordeu que podeu millorar el rendiment si no utilitzeu la columna «Saldo», evitant el càlcul dels saldos per no res.

Què fer si una acció trenca una conciliació: es fa una marca després de cada modificació per a veure si la modificació trenca la conciliació anterior. Aquí podreu triar què fer si succeeix això.

Què fer si una acció trenca una importació: es fa una marca després de cada modificació per a veure si la modificació trenca la importació anterior. Aquí podreu triar què fer si succeeix això.

### Operacions planificades

Aquí trobareu les opcions per a editar les operacions planificades.

Si activeu l'opció de creació de plantilla, apareixerà una opció addicional que us permetrà convertir totes les operacions planificades existents.

### Cerca i processa

Aquí només hi ha una opció per a triar la freqüència de l'alarma.

### Informe

Aquí podreu triar algunes opcions de visualització per als informes.

### Unitats

Aquí podreu triar algunes opcions relatives a la descàrrega de les cotitzacions de les unitats.

### Importa / exporta

Les opcions de configuració generals de la importació.

Si feu servir la importació CSV, haureu de modificar aquesta configuració per a ajudar a l'&skrooge; a identificar les columnes.

En alguns casos específics podríeu haver de forçar el format de la data dels fitxers QIF. La majoria de les vegades, l'&skrooge; ho trobarà automàticament.

Aquí podreu activar els dorsals d'importació des de la llista.

### Assistent d'IA

L'URL del servidor pot ser un servidor local, com el predeterminat `http://127.0.0.1:8080`, o un servei compatible remot. Si el servei requereix autenticació, introduïu el seu testimoni d'API.

## Com…

Com utilitzar l'&skrooge; en el meu idioma?

Comproveu si l'&skrooge; està ben traduït al vostre idioma i si heu instal·lat tots els paquets per a l'&skrooge; proporcionats per la vostra distribució.

Com establir el format predeterminat per a la divisa i data?

El format predeterminat per a la divisa i data es recupera des d'&systemsettings; del &plasma;. Algunes distribucions no el distribueixen amb l'&skrooge;. En aquest cas, l'haureu d'instal·lar mitjançant el gestor de paquets de la vostra distribució.

Podeu iniciar-lo en una consola: `systemsettings5`

I seleccioneu les vostres opcions de configuració preferides, a la secció Format.

Com redueixo la mida del meu document?

La mida del document pot ser molt important. Si suprimiu algunes operacions antigues, la mida augmentarà. Això és normal perquè l'&skrooge; manté l'historial de totes les modificacions per al mecanisme de desfer/refer. Llavors, si voleu reduir la mida del document, només haureu d'esborrar l'historial.

Com definir un extractor nou de factures?

L'&skrooge; fa servir el `pdftotext` per a extreure totes les cadenes d'un &PDF;. Després d'això, utilitza un fitxer de text que descriu com trobar els valors clau. Si voleu definir un extractor nou de factures, haureu de fer el següent:

- Llanceu el `pdftotext` sobre el fitxer &PDF;

- Obriu el fitxer de text generat i el fitxer &PDF; corresponent

- Creeu un text nou amb una extensió `.extractor`. Exemple: `google.extractor`

- El vostre fitxer haurà de ser així:

      payee=REGEXPCAP:^(Biofan) SPRL$
              date=REGEXPCAP:^Order Date: (.*)$
              dateformat=dd MMM yyyy
              number=REGEXPCAP:^N° de facture (.*)$
              mode=SET:Carte
              comment=REGEXPCAP:^N° de commande (.*)$|SET:Commande %1
              amount=REGEXP:^Montant global:$|LINEOFFSET:2

  Cada atribut (`payee` (beneficiari), `date` (data), `number` (número), `mode`, `comment` (comentari) i `amount` (import)) fa servir la mateixa sintaxi: ORDRE:valor|ORDRE:valor|…

  L'ordre podria ser:

  - `REGEXPCAP`: aquesta és una expressió regular que captura un valor.

  - `REGEXP`: per a trobar la línia en el fitxer que coincideix amb una expressió regular.

  - `LINEOFFSET`: per a canviar l'índex de la línia.

  - `SET`: per a forçar el valor. Es pot fer servir com a primera ordre o després de REGEXPCAP (vegeu l'exemple).

  `dateformat` és el format de la data extreta.

- Poseu aquest fitxer a la mateixa carpeta que tots els altres fitxers `.extractor`.

## Crèdits i llicència

&skrooge;

Copyright del programa 2001-2020 Stéphane Mankowski stephane@mankowski.fr

Copyright de la documentació 2001-2020 Guillaume DE BURE gdebure@yahoo.com

Traductor de la documentació: &credits.Antoni.Bella;

&underFDL; &underGPL;

## Estudi d'un cas real de Cerca i processa

Bé. Hem d'admetre que, tot i que és molt potent, el connector Cerca i processa és una mica difícil d'entendre. Aquí hi ha un petit exercici que us ajudarà a dominar-lo. Recordeu el cas d'ús per a Cerca i processa?

> En Joan descàrrega algunes dades del seu banc. Les dades venen, òbviament, sense indicació de la categoria. De fet, tot està escrit en el camp dels comentaris. A en Joan li agradaria alguna forma automàtica de configurar correctament la categoria i altres atributs en funció del contingut del comentari.

En Joan sap que el seu banc va posar el nom de beneficiari en el camp de comentaris, i vol que tots els seus pagaments al &kde; estiguin a la categoria «Donacions i Codi obert». Buscarem totes les operacions que continguin &kde; al camp de comentari:

### Definir la cerca

Comentari
conté «&kde;»

Afegiu aquesta definició de cerca a la llista de cerques existents amb el botó Afegeix.

A continuació, haurem de dir-li a l'&skrooge; que estableixi totes les operacions trobades per a aquesta consulta a la categoria «Donacions > Codi obert». Canvieu el tipus de consulta a Actualitza emprant la llista desplegable i definiu les transformacions a aplicar:

### Actualitzar la definició

Comentari | Categoria
--- | ---
='' | ='Donacions > Codi obert'

Tingueu en compte que també suprimirem el comentari original en establir-ho a una cadena buida. Això és per raons de llegibilitat, però és possible que vulgueu conservar-lo per raons històriques.

Afegiu aquest procés a la cerca definida prèviament utilitzant el botó Afegeix.

De moment, tot bé. Ara, apliquem el procés a totes les operacions importades que encara no estiguin validades (feu clic al botó Aplica):

Això és! Si torneu a la vista de les operacions, notareu que totes les operacions en qüestió s'han actualitzat. En cas que alguna cosa sortís malament, no oblideu que l'acció Desfés és el vostre amic! Fins i tot si el procés ha modificat 2.327 operacions, aquesta segueix sent una acció que l'&skrooge; no podrà desfer.

## Exercici d'anàlisi profunda: despeses de les vacances

Per a il·lustrar les capacitats d'anàlisi de l'&skrooge;, examinarem les despeses d'aquest autor durant les seves vacances :).

### Context de l'anàlisi

Per a entendre l'exercici, cal que conegueu algunes coses sobre aquestes vacances. Abasten gairebé un mes complet durant l'estiu de 2009, i van implicar el lloguer de diverses habitacions en diversos llocs de França. També hi va haver una bona quantitat de combustible, ja que aquestes vacances també van abastar una gran part de França.

### Organització de les dades

L'autor va introduir acuradament les seves operacions, en afectar a les categories, però també en afegir-les al seguidor «Vacances, estiu 2009». Les categories sovint tenen subcategories, com «Transport > Cotxe > Combustible», el qual permetrà aquesta anàlisi detallada.

### Trobar el cost total de les vacances

Això és tan fàcil que ni tan sols és divertit: obriu la vista dels seguidors, llegiu la columna «Import» per al nostre seguidor:

Passem a coses més interessants…

### Distribució de les despeses

Llavors, tot això és molt bo, però a on van anar tots aquests diners? Per a descobrir-ho, elaborarem un informe en el seguidor. Feu clic dret sobre la línia del seguidor i trieu Obre un informe….

Això obrirà un informe en una pestanya nova, només per a les operacions associades amb el seguidor. Els paràmetres predeterminats per a les dates són «Mes actual», per la qual cosa hi ha la possibilitat que l'informe estigui buit si totes les operacions en el seguidor es van realitzar abans d'això. Canviem-ho a «Totes les dates»:

Això proporciona un primer resum de les despeses per categoria. Ho mostrarem en un gràfic circular, per a una presentació més natural:

Ara queda molt més clar que la majoria de les despeses de les vacances van ser per a transport i menjar. Alguna altra indicació? És clar, aprofundim un nivell més en les categories, emprant la icona més .

Mmm, no hi ha molta més informació aquí, excepte que en la categoria «Transport», la subcategoria «Cotxe» és l'única utilitzada. Construïm un gràfic sobre aquesta subcategoria, seleccionant la porció del pastís, fent clic dret a sobre seu i triant Obre un informe:

Això obrirà una altra pestanya amb un únic informe amb la categoria «Transport > Cotxe».

Mmm, no és realment interessant… Però hi ha més subcategories. Expandim-les de nou:

Ah, ara sabem que hem gastat 362,27 € en combustible i 131,90 € en impostos de carretera (a França, haureu de pagar per a conduir en algunes carreteres). Bé, sabia que això era d'esperar ;-). També m'interessa saber com es van utilitzar aquestes dues categories al llarg del temps:

Tingueu en compte que canviem el tipus de gràfic a «Línia» i les columnes a «Setmana».

### Conclusió

Mitjançant aquest senzill exercici, hem pogut utilitzar les capacitats avançades d'informe de l'&skrooge; per a realitzar una anàlisi detallada de les despeses realitzades durant les vacances, específicament en la categoria «Transports». Per descomptat, podeu pensar en altres casos d'ús: probablement l'&skrooge; se'n pugui fer càrrec.

&documentation.index;